text: Fængselsdom for butikstyveri
  18 marts 2012 kl. 14.39
  
  En 30-årig polsk butikstyv fik i dag ved retten i Kolding en straksdom på 30 dages ubetinget fængsel for butikstyveri. Tyveriet fandt sted i Bilka i Vejle i går, hvor manden forsøgte at tage 10 blækpatroner til 309 kr per stk. 
  Den relativt hårde dom skyldes, at tyveriet havde et professionelt præg, oplyser politiet. Manden har ikke været i landet ret mange dage, han var sammen med en anden tyv, og han brugte såkaldte russerposer, der isolerer tyverisikringer i varerne fra alarmanlægget.
  